Diari Oficial de la Generalitat Valenciana


Sumari del DOGV 9629, del 30-06-2023 (2023/7318)

RESOLUCIÓ de 26 de juny de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen ajudes al Programa de suport per a l'aplicació d'agricultura de precisió i tecnologies 4.0 en el sector agrícola i ramader, en el marc del Pla de recuperació, transformació i resiliència, per a l'exercici 2023.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9629

Data del DOGV
:   30-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7318


Data del document
:   26-06-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 26 de juny de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen ajudes al Programa de suport per a l'aplicació d'agricultura de precisió i tecnologies 4.0 en el sector agrícola i ramader, en el marc del Pla de recuperació, transformació i resiliència, per a l'exercici 2023. [2023/7318]  
  
El Reial decret 948/2021, de 2 de novembre, va aprovar les bases reguladores per a la concessió d'ajudes estatals destinades a l'execució de projectes d'inversió dins del Pla d'impuls de la sostenibilitat i competitivitat de l'agricultura i la ramaderia (III), en el marc del Pla de recuperació, transformació i resiliència (BOE 263, 03.11.2021). Aquest reial decret s'incardina en concret en la inversió 4 del component 3 de pla (és a dir, l'acrònim C3.I4): «Pla d'impuls de la sostenibilitat i competitivitat de l'agricultura i la ramaderia (III): inversions en agricultura de precisió, eficiència energètica i economia circular en el sector agrícola i ramader».  
El Pla d'impuls de la sostenibilitat i competitivitat de l'agricultura i la ramaderia consta de quatre programes de suport per al finançament de plans d'inversió destinats a l'execució de projectes estratègics, i és objecte d'aquesta resolució el Programa 4 de suport per a l'aplicació d'agricultura de precisió i tecnologies 4.0 en el sector agrícola i ramader, amb l'objectiu d'adoptar les reformes estructurals necessàries i aconseguir un nivell d'inversió que promoga el canvi en el model de producció agrícola i ramadera amb resultats beneficiosos per a la societat, l'economia i el medi ambient.  
El Reial decret 948/2021, de 2 de novembre, té com a objecte, segons el que es disposa en l'article 1, l'establiment de les bases reguladores de la concessió de subvencions a programes de suport per a la realització d'inversions que impulsen la sostenibilitat i la competitivitat de l'agricultura i la ramaderia a través, entre altres, d'actuacions de foment de l'aplicació d'agricultura i ramaderia de precisió i tecnologies 4.0.  
  
El Programa 4 anirà dirigit al suport per a l'aplicació d'agricultura de precisió i tecnologies 4.0 en el sector agrícola i ramader, atés que pot contribuir de manera significativa a la seguretat alimentària, a la innocuïtat dels aliments i a promoure unes pràctiques agràries més sostenibles. La revolució digital serà fonamental en la lluita contra el canvi climàtic, per la qual cosa es necessita impulsar el desenvolupament i la implantació d'aquestes tecnologies, la difusió de la seua utilitat i la formació d'usuaris per a aprofitar tot el seu potencial.  
Així, el Pla de recuperació, transformació i resiliència dota una línia específica per a accelerar la modernització dels equips i l'ús d'aquestes tecnologies que permeten una utilització més eficient dels recursos naturals en els processos productius i la incorporació d'equipament més eficient energèticament, i augmenten el rendiment mediambiental del sector agrari.  
L'agricultura de precisió és un model que es desplega en tots els sistemes de producció agrària i permet als productors incorporar-lo a les seues explotacions. Les actuacions previstes en aquest programa inclouen un ampli ventall d'equips, dispositius i aplicacions programari amb abast tecnològic divers, que poden combinar-se en projectes d'inversió dirigits al compliment dels objectius del Pacte Verd en aquest sector. Abasta diferents nivells de tecnificació, des de sensors, processadors i controls la missió dels quals siga el guiatge de la màquina, el treball variable, el mapatge, el registre de dades o el desencadenament d'una reacció concreta en la màquina, a aquests tres objectius conjuntament, o a la interactuació o comunicació d'aquests elements en diferents màquines. Els beneficiaris d'aquesta línia podran presentar sol·licituds que vehiculen l'escalada tecnològica necessària per a aconseguir uns objectius concrets de sostenibilitat en les seues explotacions, tenint en compte les condicions de les quals parteixen.  
D'acord amb l'esmentat Reial decret 948/2021, de 2 de novembre, les comunitats autònomes publicaran la corresponent convocatòria d'ajudes d'acord amb el que estableix aquest reial decret, i designaran l'òrgan competent per a instruir i resoldre el procediment de concessió de les ajudes establides per aquest reial decret, que permet a les comunitats autònomes no sols destinar els crèdits corresponents als beneficiaris últims previstos en aquest, segons el que es determine en les seues respectives convocatòries, sinó també que siguen aquestes les que executen les pròpies actuacions objecte de les ajudes, a través de les inversions directes que pogueren efectuar amb càrrec a aquests crèdits i d'acord amb la reserva prèvia de pressupost que pogueren establir.  
  
Segons el que es disposa en l'article 23.2 de la Llei 38/2003, de 17 de novembre, general de subvencions, la iniciació del procediment per a la concessió de subvencions en règim de concurrència competitiva es realitzarà mitjançant convocatòria aprovada per l'òrgan competent, que, d'acord amb l'article 26.1 del Reial decret 948/2021, de 2 de novembre, correspon a les comunitats autònomes.  
Als efectes del que es disposa en el Reial decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, les ajudes regulades en aquesta convocatòria s'adapten als requisits establits en el Reglament (UE) núm. 702/2014, de la Comissió, de 25 de juny de 2014, pel qual es declaren determinades categories d'ajuda en els sectors agrícola i forestal i en zones rurals compatibles amb el mercat interior, en aplicació dels articles 107 i 108 del Tractat de funcionament de la Unió Europea, i s'han comunicat a la Comissió sense observacions, amb el número d'ajuda SA.64268 (2021/XA).  
  
Aquesta resolució s'acull al Pla de mesures antifrau amb el contingut de requeriments mínims de l'article 6.5 de l'Ordre HFP/1030/2021, de 29 de setembre, per la qual es configura el sistema de gestió del Pla de recuperació, transformació i resiliència, i a l'Ordre HFP/55/2023, de 24 de gener, relativa a l'anàlisi sistemàtica del risc de conflicte d'interés en els procediments que executen el Pla de recuperació, transformació i resiliència.  
El Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries i les seues atribucions, en el seu article 10 atribueix a la Conselleria d'Agricultura, Desenvolupament Rural, Emergència Climàtica i Transició Ecològica, entre altres, les competències en matèria d'agricultura.  
En conseqüència, valorada la conveniència de donar suport mitjançant el Programa de suport per a l'aplicació d'agricultura de precisió i tecnologies 4.0 al sector agrícola i ramader, d'acord amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i l'article 26 del Reial decret 948/2021, de 2 de novembre, resolc:  
  
Primer. Objecte  
Es convoquen per a l'exercici 2023 les ajudes previstes en el Programa de suport per a l'aplicació d'agricultura de precisió i tecnologies 4.0 en el sector agrícola i ramader (emmarcades en el component 3 i en la inversió 4), d'acord amb el Reial decret 948/2021, de 2 de novembre, pel qual s'estableixen les bases reguladores per a la concessió d'ajudes estatals destinades a l'execució de projectes d'inversió dins del Pla d'impuls de la sostenibilitat i competitivitat de l'agricultura i la ramaderia (III), en el marc del Pla de recuperació, transformació i resiliència.  
  
Aquestes ajudes tenen un camp d'intervenció 047 «Suport a processos de producció respectuosos amb el medi ambient i eficiència en l'ús de recursos en les pimes», la qual cosa els atorga un coeficient climàtic del 40 %, un coeficient ambiental del 40 % i un coeficient digital de 0 %.  
  
Segon. Inversions elegibles  
1. Seran inversions elegibles els projectes que incloguen l'adquisició de llicències de programari, maquinària i equips agraris inclosos en la llista de l'annex d'aquesta resolució, d'acord amb el que s'estableix en l'annex III del Reial decret 948/2021, de 2 de novembre.  
  
2. Quant als requisits de la maquinària i els equips subvencionables i la consideració de despeses subvencionables i no subvencionables, caldrà ajustar-se al que es disposa en els números 2 i 3 de l'article 23 de l'esmentat Reial decret 948/2021, de 2 de novembre.  
  
Tercer. Termini i forma de presentació de sol·licituds  
1. El termini de presentació de sol·licituds serà de quinze dies hàbils, comptats des de l'endemà de la publicació de l'extracte d'aquesta convocatòria en el Diari Oficial de la Generalitat Valenciana.  
2. D'acord amb el que es disposa en l'article 26.3 del Reial decret 948/2021, de 2 de novembre, així com el que s'estableix en l'article 14 de la Llei 39/2015, d'1 d'octubre, del procediment administratiu comú de les administracions públiques, les persones sol·licitants estan obligades a relacionar-se amb la Generalitat a través de mitjans electrònics, per la qual cosa hauran de presentar les sol·licituds telemàticament a través de la seu electrònica de la Generalitat en l'adreça d'internet sede.gva.es/es/proc22428, utilitzant els corresponents models normalitzats disponibles en aquesta.  
Per a accedir de manera telemàtica al procediment, la persona sol·licitant haurà de disposar de signatura electrònica avançada, bé amb el certificat qualificat de representant d'entitat (si és persona jurídica) o bé amb el certificat reconegut per a ciutadans (si és persona física), ambdós emesos per l'Autoritat de Certificació de la Comunitat Valenciana (ACCV). Així mateix, es podrà utilitzar qualsevol altre sistema de signatura electrònica admés per la seu electrònica de la Generalitat (sede.gva.es/es/sede\_certificados).  
3. Quan es vulga tramitar un procediment en representació d'altres persones físiques o jurídiques, es podrà atorgar aquesta representació a través del Registre de Representants de l'ACCV (https://www.accv.es/servicios/registro-de-representantes/). L'accés a aquest registre per part dels representats pot realitzar-se utilitzant un certificat qualificat de ciutadà (si és persona física) o de representant d'entitat (si és persona jurídica).  
4. Les sol·licituds presentades han de signar-se amb el certificat digital de la persona física o jurídica que presenta la sol·licitud o, si escau, amb el certificat digital del seu representant. Així mateix, els restants documents que s'hi adjunten, quan siga procedent, hauran d'anar signats electrònicament pels qui siguen competents per a això.  
5. Les esmenes o les aportacions documentals posteriors a la presentació de la sol·licitud es realitzaran telemàticament en la seu electrònica de la Generalitat a través de l'adreça d'internet sede.gva.es/es/proc22428.  
D'acord amb l'article 68 de la Llei 39/2015, d'1 d'octubre, del procediment administratiu comú de les administracions públiques, si la sol·licitud d'iniciació no reuneix els requisits que assenyala l'article 66 d'aquesta llei i els exigits en el Reial decret 948/2021, de 2 de novembre, i en aquesta convocatòria, es requerirà a l'interessat perquè, en un termini de deu dies, esmene la falta o acompanye els documents preceptius, amb indicació que, si no ho fa així, es considerarà que ha desistit de la seua petició, després de la resolució prèvia, que haurà de ser dictada en els termes previstos en l'article 21 de l'esmentada llei.  
En el cas que alguna de les persones sol·licitants presente la seua sol·licitud presencialment, se la requerirà perquè l'esmene a través de la seua presentació electrònica en els termes previstos en l'article 68.4 de la Llei 39/2015, d'1 d'octubre. A aquest efecte, es considerarà com a data de presentació de la sol·licitud aquella en la qual haja sigut realitzada l'esmena.  
6. Quan les persones interessades necessiten donar d'alta o modificar un compte bancari per a la percepció de les ajudes convocades, aquesta actuació es podrà realitzar de manera telemàtica a través de la seu electrònica de la Generalitat (sede.gva.es/proc22648), si bé tenen aquesta obligació els subjectes previstos en l'article 6 de l'Ordre 2/2022, de la Conselleria d'Hisenda i Model Econòmic, per la qual es regulen les actuacions o tràmits d'alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat.  
  
Quart. Documentació a presentar  
1. La documentació a presentar juntament amb la sol·licitud és la requerida en el Reial decret 948/2021, de 2 de novembre, i en particular la indicada en l'annex IV, números 1 i 2.c, així com en l'article 22.3; les declaracions responsables acreditatives del compliment de les obligacions previstes en l'Ordre HFP/1030/2021, de 29 de setembre, i la declaració responsable del beneficiari en què es compromet a entregar els residus d'aquests equips i/o maquinària per a la seua adequada gestió, prioritzant la preparació per a la reutilització, d'acord amb la Llei 7/2022, del 8 d'abril, de residus i sòls contaminats per a una economia circular, i la Llei 5/2022, de 29 de novembre, de la Generalitat, de residus i sòls contaminats per al foment de l'economia circular a la Comunitat Valenciana.  
2. D'acord amb l'article 31.3 de la Llei 38/2003, de 17 de novembre, general de subvencions, la persona beneficiària haurà d'aportar com a mínim tres ofertes de diferents proveïdors quan l'import de la despesa subvencionable supere els 15.000 euros.  
3. L'acreditació de la documentació indicada s'efectuarà sense perjudici del que s'estableix en l'article 28.2 de la Llei 39/2015, d'1 d'octubre, del procediment administratiu comú de les administracions públiques.  
4. Quan l'administració actuant consulte o obtinga dades o documents en l'àmbit dels fins de la convocatòria que estiguen en el seu poder o que hagen sigut elaborats per qualsevol altra administració, el règim aplicable serà el següent:  
a) L'òrgan gestor del procediment haurà d'estar autoritzat per la persona interessada per a poder consultar les dades d'estar al corrent dels pagaments amb l'Agència Tributària, estatal i autonòmica; les dades d'identitat fiscal davant l'Agència Estatal de l'Administració Tributària, així com les dades sobre l'Impost d'Activitats Econòmiques (IAE). En cas contrari, la persona interessada haurà d'aportar els documents acreditatius corresponents.  
b) L'òrgan gestor del procediment té potestat per a consultar les dades següents: dades d'identitat de la persona sol·licitant o, si escau, del seu representant legal; dades d'estar al corrent amb la Tresoreria de la Seguretat Social; dades del registre electrònic de poders notarials; dades del cens empresarial; dades del registre de les agrupacions previstes en l'article 67.2 del Reial decret llei 36/2020, de 30 de desembre, pel qual s'aproven mesures urgents per a la modernització de l'Administració pública i per a l'execució del Pla de recuperació, transformació i resiliència; dades del registre de consorcis o una altra forma de col·laboració publicoprivada; dades del Registre de Titularitats Reals; dades de joves agricultors; dades del Registre d'Entitats Titularitat Compartida de la Comunitat Valenciana, i dades del Registre Nacional d'Entitats Associatives Prioritàries. Tanmateix, si la persona interessada vol oposar-se a això, és imprescindible que indique la informació concreta de la consulta a la qual s'oposa i els motius que ho justifiquen. Si s'hi oposa, queda obligada a aportar els documents acreditatius corresponents.  
c) L'òrgan gestor podrà verificar l'exactitud de les dades declarades per la persona interessada, d'acord amb el que s'estableix en la disposició addicional huitena de la Llei orgànica 3/2018, de 5 de desembre, de protecció de dades personals; en l'article 4 de la Llei 40/2015, d'1 d'octubre, de règim jurídic del sector públic, i en l'article 13 de la Llei 38/2003, de 17 de novembre, general de subvencions.  
  
  
Cinqué. Finançament  
Per a l'exercici 2023, i de conformitat amb el que s'estableix en la Llei 9/2022, de 30 de desembre, de pressupostos de la Generalitat per a l'exercici 2023, l'import global màxim del Programa de suport per a l'aplicació d'agricultura de precisió i tecnologies 4.0 en el sector agrícola i ramader és de 634.160 euros, a càrrec de:  
Secció: 12. Agricultura, Desenvolupament Rural, Emergència Climàtica i Transició Ecològica  
Servei: 99. Mecanisme de Recuperació i Resiliència  
Centre gestor: 99. Mecanisme de Recuperació i Resiliència  
Centre de despesa: 0314  
Programa: 714.99 MRR. Agricultura i Desenvolupament Rural  
Capítol: 7  
Línia: S8819000. Programa de suport per a l'aplicació d'agricultura de precisió i tecnologies 4.0 en el sector agrícola i ramader  
  
Sisé. Increment pressupostari  
1. De conformitat amb l'article 26.1 del Reial decret 948/2021, de 2 de novembre, quan les sol·licituds rebudes en una convocatòria superen la quantia de fons inicialment assignats a aquesta, podran establir-se llistes d'espera o de reserva, que es finançaran amb ampliacions de crèdit o amb el crèdit disponible en les subsegüents convocatòries.  
  
2. Aquesta convocatòria és susceptible d'ampliació de crèdit si la transferència de les successives reassignacions del pressupost a les comunitats autònomes per a l'any 2023 es realitza prèviament a la resolució de concessió de les ajudes.  
3. D'acord amb l'article 58.2 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, l'import global màxim previst en l'apartat cinqué podrà incrementar-se en una quantia addicional de 2.008.780,59 €.  
4. Aquesta quantia addicional queda condicionada a la declaració de disponibilitat de crèdit a conseqüència de les circumstàncies previstes en la lletra a de l'article 58.2 del Reglament de la Llei general de subvencions i, si escau, després de l'aprovació prèvia de la modificació pressupostària que corresponga, en un moment anterior a la resolució de concessió de la subvenció.  
  
Seté. Intensitat i quantia de les ajudes  
La intensitat màxima de l'ajuda serà del 40 % dels costos elegibles.  
  
No obstant això, aquest límit s'incrementarà 20 punts percentuals, en el cas de les inversions col·lectives, les realitzades pels beneficiaris que siguen consorcis o una altra forma de col·laboració publicoprivada, sempre que els projectes d'inversió es destinen a un ús en comú i redunden en benefici d'explotacions concretes que tinguen la consideració de PIME, els titulars de les quals hauran donat el seu consentiment perquè aquests ens sol·liciten l'ajuda, o de beneficiaris que tinguen la condició de joves agricultors.  
No es concediran ajudes als projectes sol·licitats quan la quantia d'aquests no supere un import mínim de 5.000 euros. La quantia màxima de l'ajuda serà de 300.000 euros.  
Pel que fa als requisits i límits, caldrà ajustar-se al que es disposa en l'article 24.3 del Reial decret 948/2021, de 2 de novembre.  
  
Huité. Òrgans responsables del procediment  
1. L'òrgan instructor dels expedients d'ajuda és el Servei d'Ordenació Agrària de la Conselleria d'Agricultura, Desenvolupament Rural, Emergència Climàtica i Transició Ecològica.  
2. Es constituirà un òrgan col·legiat, encarregat de valorar les sol·licituds presentades i proposades per l'òrgan instructor. Aquest òrgan col·legiat estarà integrat per la persona titular de la Subdirecció General d'Estructures Agràries i Cooperativisme, que actuarà com a presidenta, per la persona titular de la direcció del Servei d'Ordenació Agrària i per dues persones tècniques nomenades pel director general d'Agricultura, Ramaderia i Pesca.  
L'òrgan col·legiat s'ajustarà als principis de composició i presència equilibrada entre homes i dones, establits per la Llei orgànica 3/2007, de 22 de març, per a la igualtat efectiva de dones i homes.  
  
3. L'òrgan competent per a resoldre és la persona titular de la Conselleria d'Agricultura, Desenvolupament Rural, Emergència Climàtica i Transició Ecològica o òrgan en què aquesta delegue. En aquesta convocatòria es delega en la persona titular de la Direcció General d'Agricultura, Ramaderia i Pesca la competència per a dictar les resolucions de concessió, denegació, desistiment i pagament, després de la proposta prèvia de l'òrgan instructor, la revisió de les ajudes i aquelles resolucions necessàries per al desenvolupament, eficàcia i execució de la convocatòria.  
  
Nové. Criteris de priorització en la concessió de les ajudes  
Els criteris generals de priorització dels projectes d'inversió elegibles per a cada sol·licitud són els que s'estableixen en l'article 7.4 del Reial decret 948/2021, de 2 de novembre.  
Quant als criteris específics de priorització, són els que s'estableixen en l'article 25 de l'esmentat reial decret.  
Les sol·licituds que es troben en la llista de reserva de la resolució de concessió d'ajudes de la convocatòria 2022, i que no hagen sigut definitivament aprovades, tindran 3 punts addicionals en cas de ratificar la seua sol·licitud d'ajuda per a la present convocatòria en les mateixes condicions que en la convocatòria anterior.  
  
Desé. Termini de resolució i notificació de concessió de les ajudes  
1. El termini màxim per a resoldre i publicar la resolució de concessió serà de sis mesos comptats a partir de la publicació de l'extracte d'aquesta convocatòria en el Diari Oficial de la Generalitat Valenciana. Si no s'ha dictat i publicat una resolució expressa en aquest termini, els interessats podran entendre desestimada la seua sol·licitud d'acord amb l'article 25.5 de la Llei 38/2003, de 17 de novembre.  
En el cas dels plans d'inversió conjunts, es resoldrà la concessió de l'ajuda de manera individual sobre cadascun dels projectes d'inversió.  
  
2. La resolució inclourà la concessió o denegació expressa de la subvenció i es publicarà en el Diari Oficial de la Generalitat Valenciana de conformitat amb el que es disposa en l'article 45 de la Llei 39/2015, d'1 d'octubre, del procediment administratiu comú de les administracions públiques, amb la llista baremada d'expedients segons els criteris de priorització establits en la convocatòria; la llista dels beneficiaris amb els imports de les ajudes públiques assignades, de la qual estaran exclosos tots els impostos, motivant degudament el sentit d'aquestes i incorporant, si escau, les condicions i obligacions derivades d'aquesta.  
  
3. En les resolucions de concessió de les subvencions es farà constar expressament que els fons amb què se sufraguen procedeixen dels pressupostos generals de l'Estat, dins del Pla de recuperació, transformació i resiliència de la Unió Europea, i dels fons Next Generation, en aplicació de l'article 34 del Reglament núm. 2021/241, i, en compliment del que s'estableix en la Llei 38/2003, de 17 de novembre, general de subvencions, en la Base de Dades Nacional de Subvencions accessible en l'enllaç http://www.pap.minhap.gob.es/bdnstrans/index.  
  
4. La resolució de concessió i, si escau, denegació, posarà fi a la via administrativa; contra aquesta es podrà interposar en el termini d'un mes un recurs potestatiu de reposició davant l'òrgan que va dictar la resolució, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos un recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es preveu en els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que es considere oportú.  
  
Onzé. Execució i justificació de les inversions  
1. D'acord amb el que es preveu en l'article 30.3 del Reial decret 948/2021, de 2 de novembre, el beneficiari disposarà d'un termini màxim de díhuit mesos des de la concessió de l'ajuda per a l'execució de les inversions. En tot cas, els pagaments es realitzaran, a tot tardar, el 30 d'abril de 2026.  
Així mateix, la documentació justificativa de l'execució completa del projecte d'inversió es presentarà com a màxim tres mesos després de la finalització d'aquesta, mitjançant la modalitat de compte justificatiu en qualsevol de les modalitats previstes en la secció 2a del capítol II del títol II del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.  
El beneficiari haurà de presentar justificació del marcatge CE dels equips i la maquinària adquirida, juntament amb un certificat de tècnic competent en què es verifique la compatibilitat de la maquinària i els equips adquirits amb les màquines auxiliars presents en l'explotació o amb les quals hagen de funcionar conjuntament, ja siguen adquirides dins de l'objecte d'aquesta convocatòria d'ajudes, o ja estiguen disponibles en l'explotació.  
2. Si l'ajuda a pagar no excedeix de 60.000 euros, per a la justificació podrà presentar-se compte justificatiu simplificat per part del beneficiari, amb el contingut previst en l'article 75.2 del Reglament de la Llei general de subvencions. En tot cas, es permetran compensacions entre els conceptes pressupostats, sempre que es dirigisquen a aconseguir la finalitat de l'ajuda. Així mateix, si la justificació es realitza mitjançant compte justificatiu, d'acord amb l'article 72 d'aquest reglament, no hauran de presentar-se les factures que tinguen un import inferior a 3.000 euros.  
  
Dotzé. Control i pagament de les ajudes  
1. Una vegada presentada la documentació justificativa pel beneficiari, es procedirà en el termini màxim de sis mesos a la comprovació de la inversió, i en un altre de sis mesos al pagament de l'ajuda, sempre que no s'excedisquen els terminis establits en l'article 30.3 del Reial decret 948/2021, de 2 de novembre.  
2. Qualsevol modificació de la resolució, l'incompliment dels requisits exigits per a la concessió de la subvenció, la no execució total de les inversions o, en cas d'incompliments parcials, incompliment de les obligacions previstes en l'article 6.3 del Reial decret 948/2021, de 2 de novembre, i les recollides en els apartats 3, 6 i 8 del component 3, donarà lloc al reintegrament total o parcial de les quantitats percebudes per la persona o entitat beneficiària en funció de l'abast de l'incompliment, incrementades amb els interessos de demora legalment establits, d'acord amb l'article 31 del Reial decret 948/2021, de 2 de novembre, i en els altres supòsits previstos en l'article 37.1 de la Llei 38/2003, de 17 de novembre, inclòs l'incompliment total o parcial de l'activitat subvencionada o dels objectius previstos.  
  
  
Tretzé. Protecció de dades de caràcter personal  
1. El procediment administratiu derivat d'aquesta norma comporta el tractament de dades de caràcter personal en el marc del que es disposa en el Reglament (UE) 2016/679, del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades, i de la Llei orgànica 3/2018, de 5 de desembre, de protecció de dades personals i garantia dels drets digitals.  
  
2. De conformitat amb el que es preveu en els articles 13 i 14 del Reglament (UE) 2016/679, del Parlament Europeu i del Consell, i en l'article 11 de la Llei orgànica 3/2018, de 5 de desembre, respecte al tractament de dades de caràcter personal, cal comunicar el següent:  
a) Nom del tractament: ajudes en matèria agrícola, agroalimentària i desenvolupament rural de la conselleria competent en matèria d'agricultura.  
b) Identitat del responsable del tractament: persona titular de la sotssecretaria de la conselleria amb competències en matèria d'agricultura.  
  
c) Finalitat del tractament: gestionar les ajudes en matèria agrària, agroalimentària i desenvolupament rural.  
d) Exercici de drets: les persones interessades tenen dret a sol·licitar l'accés, rectificació i supressió de les seues dades de caràcter personal, així com sol·licitar la limitació o oposició al seu tractament i a no ser objecte de decisions individuals automatitzades, de manera presencial o telemàtica, de conformitat amb el que es preveu en la següent adreça d'internet: sede.gva.es/es/proc19970.  
e) Reclamacions: sense perjudici de qualsevol altre recurs administratiu o acció judicial, si la persona interessada entén vulnerat el seu dret a la protecció de dades pot reclamar davant la Delegació de Protecció de Dades de manera presencial o telemàtica, de conformitat amb el que es preveu en la següent adreça d'internet: sede.gva.es/es/proc22094, sense perjudici de la possibilitat de reclamar davant l'Agència Espanyola de Protecció de Dades.  
f) Es pot obtindre informació més detallada en l'enllaç següent: https://agroambient.gva.es/es/registre-de-tractaments.  
Quan la persona sol·licitant, o el seu representant legal, aporte dades de caràcter personal de terceres persones en el procediment administratiu, tindrà l'obligació d'informar-los de les qüestions següents:  
a) La comunicació d'aquestes dades a l'Administració per al seu tractament en l'àmbit de les seues competències i d'acord amb els fins del procediment.  
b) La possibilitat que l'Administració realitze consultes relacionades amb les seues dades per a comprovar-ne, entre altres aspectes, la veracitat. Si aquesta consulta requereix autorització per llei per part de les persones les dades de les quals s'han de consultar, la persona sol·licitant, o el seu representant legal, haurà d'haver obtingut aquesta autorització, que estarà disponible a requeriment de l'Administració en qualsevol moment.  
c) La possibilitat i manera d'exercir els drets d'accés, rectificació, supressió, limitació del tractament o oposició que l'assisteixen en relació amb el tractament de les seues dades personals.  
  
Catorzé. Transparència, subministrament d'informació i dades obertes  
1. Les persones beneficiàries de la subvenció hauran de complir les obligacions de transparència previstes en la Llei 19/2013, de 9 de desembre, de transparència, accés a la informació pública i bon govern; en la Llei 1/2022, de 13 d'abril, de transparència i bon govern de la Comunitat Valenciana, i en l'article 18 de la Llei general de subvencions.  
2. En particular, les entitats privades hauran de complir les obligacions de publicitat activa recollides en el capítol II del títol I de la Llei 19/2013, de 9 de desembre, quan:  
a) Perceben durant el període d'un any ajudes o subvencions públiques en una quantia superior a 100.000 euros.  
b) Perceben durant el període d'un any natural ajudes o subvencions de les entitats públiques de la Comunitat Valenciana recollides en l'article 3 de la Llei 1/2022 en una quantia superior a 50.000 euros.  
c) Les ajudes o subvencions percebudes representen almenys el 40 % del total dels seus ingressos anuals, sempre que arriben com a mínim a la quantitat de 5.000 euros.  
En concret, hauran de publicar en els termes previstos en els principis generals de l'article 5 de la Llei 19/2013 la informació institucional i organitzativa de l'article 6, i l'econòmica i pressupostària de l'article 8 d'aquesta. Aquesta publicació es realitzarà a través de la pàgina web de l'entitat, o bé a través de la plataforma TEP - Transparència Entitats Privades, de GVA Oberta, a la qual es pot accedir en https://gvaoberta.gva.es/va/tep.  
Aquesta informació s'haurà de publicar a partir de l'any següent a aquell en el qual s'hagen superat els llindars establits, i haurà de mantindre's publicada durant almenys quatre anys naturals.  
3. Sense perjudici de les obligacions previstes en l'apartat anterior, totes les entitats o persones beneficiàries de subvencions hauran de fer la publicitat adequada del caràcter públic del finançament de programes, activitats, inversions o actuacions de qualsevol tipus que siguen objecte de subvenció, incloent-hi el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada. En particular, d'acord amb l'article 28 del Reial decret 948/2021, de 2 de novembre, les persones beneficiàries hauran de fer constar en les actuacions, incloent-hi qualsevol documentació o publicació de qualsevol índole i suport, actuació de comunicació o visibilitat, premis i publicitat, que són finançades per la Unió Europea-Next Generation EU, segons el Pla presentat pel Ministeri d'Agricultura, Pesca i Alimentació. Així mateix, hauran de complir les obligacions establides en els articles 14 i 18 de la Llei 38/2003, de 17 de novembre, general de subvencions, i la resta de legislació aplicable.  
  
4. Les entitats o persones beneficiàries de subvencions estan obligades a subministrar a l'entitat concedent, amb el requeriment previ, tota la informació que siga necessària per al compliment per aquesta de les obligacions previstes en la Llei 1/2022, de 13 d'abril, en el termini de 15 dies hàbils des del requeriment. Una vegada transcorregut el termini conferit en el requeriment sense que aquest haguera sigut atés, l'òrgan que ha realitzat el requeriment podrà acordar, després de l'advertiment i audiència previs a la persona interessada, la imposició de multes coercitives en els termes previstos en l'article 5 de la Llei 1/2022, de 13 d'abril.  
5. Els nous conjunts de dades que es generen per la formalització i el desenvolupament de les subvencions atorgades per l'Administració de la Generalitat s'han de disposar, sempre que siga possible, com a conjunt de dades obertes.  
  
Quinzé. Supletorietat  
En allò no previst expressament en aquesta resolució, caldrà ajustar-se al que es disposa en el Reial decret 948/2021, de 2 de novembre, pel qual s'estableixen les bases reguladores per a la concessió d'ajudes estatals destinades a l'execució de projectes d'inversió dins del Pla d'impuls de la sostenibilitat i competitivitat de l'agricultura i la ramaderia (III), en el marc del Pla de recuperació, transformació i resiliència.  
  
Setzé. Eficàcia  
Aquesta resolució tindrà efectes a partir de l'endemà de la publicació en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, es podrà interposar potestativament un recurs de reposició davant el mateix òrgan que l'ha dictada, en el termini d'un mes, comptat des de l'endemà de la seua publicació en el Diari Oficial de la Generalitat Valenciana, o bé un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats a partir de l'endemà de la seua publicació. Tot això, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 26 de juny de 2023.- La consellera d'Agricultura, Desenvolupament Rural, Emergència Climàtica i Transició Ecològica: Isaura Navarro Casillas.  
  
  
  
ANNEX  
Equips d'agricultura de precisió i requisits mínims  
  
Equip d'agricultura de precisió:  
  
Tecnologies/màquines Requisits mínims(1), (2)  
Adobadores Treball variable, mapatge, comunicació  
Maquinària per a conreu i preparació del terreny Treball variable, mapatge, comunicació  
Autocarregadors de farratge Treball variable, comunicació  
Recol·lectores i altres equips de recol·lecció Treball variable, mapatge, comunicació  
Empacadores Treball variable, mapatge, comunicació  
Escampadores de fem Treball variable, mapatge, comunicació  
Maquinària per a llenyosos (prepodadores, desfulladores, trituradores) Treball variable, mapatge, comunicació  
Tanc distribuïdor de purí amb sistemes de localització de producte Treball variable, mapatge, comunicació  
Carro mesclador amb anàlisi NIR de la ració Treball variable, mapatge, comunicació  
Picadores de farratge Treball variable, mapatge, comunicació  
Equips d'aplicació de productes fitosanitaris Treball variable, mapatge, comunicació  
Remolcs agrícoles Treball variable, comunicació  
Segadores Treball variable, mapatge, comunicació  
Sembradores i plantadores Treball variable, mapatge, comunicació  
Tractors Treball variable, mapatge, comunicació  
Màquines portàtils Comunicació  
Robot birbador autònom i altres equips birbadors Treball variable, mapatge  
Robot per a presa de dades Treball variable, mapatge  
Robot multipropòsit Treball variable, mapatge, comunicació  
Manipuladores telescòpiques Treball variable, mapatge, comunicació  
  
  
(1) Almenys un dels requisits perquè puga ser considerat agricultura de precisió. Si s'opta per les fases més avançades de desenvolupament de màquines, hauran de contindre les funcions anteriors.  
(2) A part dels implícits en la mateixa definició.  
  
  
Components per a adaptació d'equips en ús:  
  
Tecnologies/màquines/components/programari Requisits mínims(3), (4)  
Anàlisi i gestió de ració amb carro mesclador   
Sensor de nutrients NIR   
Equip autònom de mapatge per a afegir a qualsevol equip   
Equip amb sensors de rendiment i humitat per a afegir a qualsevol equip   
Autoguiatge   
Sistema de pesatge i dosatge   
Dotació per a complementar treball variable   
Kit d'adaptació ISOBUS   
Receptors de senyal   
Estacions fixes RTK   
Pneumàtics Comunicació  
Components de comunicació per a dotar de telemetria a maquinària   
Programa de gestió de flotes Comunicació  
Sistemes de precisió per a la gestió del bestiar (dispositius de geolocalització del bestiar, sistemes de virtual fencing, caracterització per infrarojos d'estats corporals, reducció d'antibiòtics, etc.)   
LPWAN per a desplegament en actuacions col·lectives Connectivitat d'almenys 15 km de diàmetre  
  
Sensòrica (detecció de condicions climàtiques, composició sòl, reg i humitat, detecció malalties, etc.) Comunicació  
Programari de gestió o analític (recomanacions de tractaments i regs, informes automatitzats, predictibilitat de producció, etc.) Comunicació  
  
  
(3) Almenys un dels requisits perquè puga ser considerat agricultura de precisió. Si s'opta per les fases més avançades de desenvolupament de màquines, hauran de contindre les funcions anteriors.  
(4) A part dels implícits en la mateixa definició.